Melano

Melano estas komunumo de la Komunumaro Ceresio kaj la Distrikto Lugano en Kantono Tiĉino, Svislando. Ĝi havis 1325 loĝantojn je la 31-a de decembro 2011.

 Geografio 
Melano situas ĉe la sudorienta bordo de la Lago de Lugano en la sudo de la Distrikto Lugano. Oriente de la komunumo leviĝas la Monto Generoso. La komunumo konsistas el la vilaĝoj Melano kaj Lenaccio.Fonto: Reta mapo 1:20000 de Swisstopo

La teritorio de la komunumo etendiĝas sur areo de 4,64 km², de kiuj 73,9% estas kovritaj de arbaro, 4,0% servas por agrikulturo kaj 16,3% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Melano limas en nordo al Rovio, en oriento al Castel San Pietro, en sudo al Mendrisio, en okcidento aliflanke de la Lago de Lugano al Riva San Vitale, kaj en sudokcidento al Maroggia.

 Trafiko 
Tra Melano pasas la kantona ĉefvojo n-ro 2 kaj la svisa aŭtovojo A2, kies plej proksima alveturejo situas proksimume 3 kilometrojn norde en Bissone, respektive 5 kilometrojn sude en Mendriso. Apud la komunuma limo kun Marroggia situas la stacidomo  ĉe la trajnlinilo de Svisaj Federaciaj Fervojoj de Lugano al Chiasso, per kiu la komunumo estas konektita al la publika transportreto. La komunumo disponas ankaŭ pri haltejo por la liniŝipoj sur la Lago de Lugano.

 Historio 
La unua dokumenta mencio de Melano datiĝas el la jaro 799 Mellani. Dum mezepoko la lagohaveno de Melano apartenis al la urbo Como. Ĝi havis en la 12.a jarcento strategian signifon en la lukto kontraŭ la Duklando Milano. En la jaro 1449 estis menciita muro inter Melano kaj Capolago. En la jaro 1798 Melano apartenis dum mallonga tempo al la Respubliko Riva San Vitale.Fonto: Giuseppe Negro:  Melano en Historia Leksikono de Svislando (2008-10-23)

 Notoj kaj referencoj 


 Vidu ankaŭ 
 Maroggia-Melano (stacidomo)

 Eksteraj ligiloj 

 Melano.ch Oficiala retejo de la komunumo Melano